Ol despla nupla sevis emi blong ol lisana long Asia na Pacific, nupla digital sevis bai save bringim na tokaut kuik long ol nupla nius, ol bikpla stori na ol narapla samting taem oli save kamap long Asia, na Pacific rijan, na tu long Australia.
Ol websait blong ol kaen kaen tok ples olsem, Burmese, French, Indonesian, Khmer, Mandarin, Tok Pisin na Vietnamese bai stap, na antap long despla bai gat tripla websait blong Tok Inglis, em oli redi-im blong ol lisana long Asia, Pacific na ol lisana long ol narapla kantri long wold.
Na antap long ol wok blong bringim ol gutpla na strongpla nius na Karen afeas progrem long ol kaen kaen tok ples, nupla websait sevis blong Redio Australia i laikim bai yupla tu i ken putim tingting blong yupla, na wok wantem mipla long bringim ol stori em yupla i ting ol lisana long Asian na Pacific i laik harim na save long en. Ol English language learning progrem istap tu long faifpla tok ples.
Ol laen husat I lukluk long ol nupla web sait blong Redio Australia, bai lukim olsem igat planti samting istap we oli ken usim ol nupla teknologi long lukim na bihaenim ol stori na progrem long women kaen tok ples em oli laikim.
Australia igat laik long go hed long wok bung moa wantem ol pipal, ol kantri na ol kalsa blong ol pipal blong Asia na Pacific long ol kaen samting olsem, " Sidaon long ples, ol wok politik na tu ikonomi".
Ol poroman blong mipla long rijan iwok long kamap strong, oli gat ol gutpla edukeisan na mipla I laik save long ol samting em oli save laikim, ol kaen samting em oli save mekim, ol women samting oli laik toktok long en na tu women samting oli laik toktok long en.
Antap long despla ol kantri long rijan tu i laik save long mipla, olsem ol pipal blong Australia, mipla em ol women kaen pipal, laif blong mipla emi olsem women stret, na mipla i save mekim wone tru.
Dr Mike McCluskey, CEO blong Radio Australia itok ol nupla web sait na sosal midia sevis i givim sans long yumi long givim ol tingting, na save long wanpla narapla long planti samting.
Nupla websait blong Redio Australia istap long www.radioaustralia.net.au na ol Australian lisana blong ol kaen kaen tok ples redio strim, yu ken kisim long ABC mobile apps long: http://www.abc.net.au/services/mobile/
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn